บริษัท การบินไทย จำกัด (มหาชน) ปรับลดผลตอบแทนคณะกรรมการบอร์ด ลงร้อยละ 50 เป็นเวลา 6 เดือน เพื่อลดผลกระทบจากวิกฤตโรคโควิด-19
บริษัท การบินไทย จำกัด (มหาชน) ปรับลดผลตอบแทนคณะกรรมการบอร์ด ลงร้อยละ 50 เป็นเวลา 6 เดือน เพื่อลดผลกระทบจากวิกฤตโรคโควิด-19นายสุเมธ ดำรงชัยธรรม กรรมการผู้อำนวยการใหญ่ บริษัท การบินไทย จำกัด (มหาชน) เปิดเผยว่า คณะกรรมการบริษัทการบินไทย มีความเข้าใจต่อสถานการณ์วิกฤตโรคโควิค-19 ที่ส่งผลกระทบต่ออุตสาหกรรมท่องเที่ยวและการบิน ส่งผลให้บริษัทการบินไทยต้องปรับลดเที่ยวบินเป็นจำนวนมากและเพื่อบรรเทาผลกระทบและลดภาระค่าใช้จ่ายของบริษัทฯ คณะกรรมการบริษัทฯ ได้ร่วมใจปรับลดค่าตอบแทนลงร้อยละ 50 โดยมีผลตั้งแต่เดือนมีนาคม – สิงหาคม 2563 รวมเป็นระยะเวลา 6 เดือนอย่างไรก็ตาม ฝ่ายบริหารบริษัทฯ ได้มีการวางแผนและกำหนดมาตรการต่างๆ เพื่อรองรับวิกฤตการณ์และลดภาระค่าใช้จ่ายของบริษัทฯ ไปก่อนหน้านี้ ทั้งการปรับลดเงินเดือนผู้บริหารระดับสูงลง ร้อยละ 15-25 ปรับลดงบประมาณสำหรับการเดินทางไปปฏิบัติหน้าที่ บริหารการจัดกำลังพลเพื่อไม่ให้เกิดการทำงานล่วงเวลา ปรับลดค่าใช้จ่ายในการจ้างแรงงานภายนอก ปรับลดค่าใช้จ่ายด้านวัตถุดิบและอุปกรณ์ เป็นต้นโดยมีมาตรการและแผนรับมือ มีการควบคุมและลดค่าใช้จ่ายอย่างเข้มข้น ตั้งแต่ระดับน้อยไปจนถึงมาก และหากสถานการณ์รุนแรงขึ้น บริษัทฯ จะเพิ่มระดับมาตรการเพื่อดำเนินการต่อไป